Source: https://www.revenue.ie/ga/property/rental-income/irish-rental-income/what-expenses-are-allowed.aspx
Timestamp: 2020-04-08 02:57:57+00:00
Document Index: 281626

Matched Legal Cases: ['art 04', 'art 04', 'art 04', 'art 04', 'art 04', 'art 04']

Féadtar costais ar leith a éileamh i leith d’ioncaim chíosa chun laghdú a dhéanamh ar an méid cánach a bheidh ort a íoc.
Costais ghinearálta
Samplaí de chostais incheadaithe is ea:
na rátaí a íocann tú le húdarás áitiúil le haghaidh na maoine
na cíosanna a íocann tú ar mhaoin amhail bunchíosanna
préimheanna árachais i leith tine agus dliteanas poiblí
cothabháil ar do mhaoin, amhail glantachán, péinteáil agus maisiúchán
táillí maoine sula ligeann tú do mhaoin amach ar cíos den chéad uair, amhail táillí bainistíochta, fógraíochta, dlí nó cuntasaíochta
an costas ó aon seirbhísí nó earraí a sholáthraíonn tú nach bhfaigheann tú íocaíocht ar ais ina leith ó do thionónta (amhail leictreachas, teas lárnach, teileafón, táillí seirbhíse, uisce agus bailiú bruscair).
préimheanna polasaithe cosanta morgáistí áirithe
costais san idirlinn idir an mhaoin a ligean amach ar cíos i gcúinsí áirithe
deisiúcháin, amhail cóireáil lobhaidh, fuinneoga, doirse nó meaisíní a dheisiú
costais roimh-ligin áirithe ar mhaoin chónaithe gan áitiú
an costas a bhaineann le clárúchán leis an mBord um Thionóntachtaí Cónaithe (BTC).
Ní mór duit taifid iomlána agus chruinne a choinneáil ar gach costas i leith gach maoine a ligeann tú amach ar cíos.
Féadfaidh tú an maoin a ligean ar cíos go páirteach. Ní fhéadtar ach éileamh a dhéanamh i leith chuid do na costais le linn an ama a bhí an mhaoin á ligean amach. Mar shampla má tá leath de na seomraí ligthe ar cíos, féadtar leath na costais a éileamh.
Caitear le cíos a fháil mar thrádáil a sheoladh. Ní cheadaítear costais ach chomh fada agus a bheadh siad incheadaithe don trádáil sin.
Ús ar mhorgáiste
Féadfaidh sé go bhfuil cead agat Faoiseamh i leith Ús ar Mhorgáiste a éileamh i leith d’ioncaim chíosa. Ní mór an t-ús a bheith ó mhorgáiste a úsáidtear chun do mhaoin chíosa a cheannach, a fheabhsú nó a dheisiú.
Féadfaidh tú Faoiseamh i leith Ús ar Mhorgáiste a éileamh má tá tú cláirithe leis an mBord um Thionóntachtaí Cónaithe (BTC):
le linn do mhaoin a bheith tógtha ar cíos
san idirlinn idir do mhaoin a ligean ar cíos, chomh fada agus nach mbíonn cónaí ort ann le linn an ama sin
Ní fhéadtar Ús ar Mhorgáiste a éileamh san idirlinn idir an tráth a cheannaíonn tú an mhaoin agus an tráth a ligeann tú an mhaoin amach ar cíos den chéad uair.
Tá Faoiseamh Ús Morgáiste teoranta do chéatadán den ús mar seo a leanas:
Céadtadán
ús fabhraithe ar an 7 Aibreán 2009 go dtí an 31 Nollaig 2016 75%
ús fabhraithe ón 1 Eanáir 2017 go dtí an 31 Nollaig 2017 80%
ús fabhraithe ón 1 Eanáir 2018 go dtí an 31 Nollaig 2018 85%
ús fabhraithe ón 1 Eanáir 2019 100%
Chun críocha an tsrianta, caitear le hús mar rud a fhabhraíonn ar bhonn laethúil. Níl an baint ag an dáta a thógtar an iasacht.
I gcúinsí áirithe, féadfaidh sé go mbeidh tú in ann 100% den fhaoiseamh a éileamh sna blianta nuair a bhí an faoiseamh srianta. Chun cáiliú ní mór duit:
do mhaoin a ligean amach ar cíos ar feadh trí bliana le tionóntaí a fhaigheann tacaíochtaí áirithe um thithíocht shóisialta.
a bheith clárithe leis an mBord um Thionóntachtaí Cónaithe (BTC).
Féach an treoirleabhar Cuid 04-08-06 le haghaidh tuilleadh eolais ar asbhainteacht Ús ar Mhorgáiste.
Féach an treoirleabhar Cuid 04-08-10 le haghaidh tuilleadh eolais ar thionóntachtaí a chlárú leis an BTC.
Féadtar liúntais chaipitil a éileamh ar chostas an troscáin agus na bhfeisteas do do mhaoin. Tugtar 'liúntais caithimh agus cuimilte' nó 'dímheas’ ar seo.
An ráta reatha do na liúntais seo ná 12.5% den chostas in aghaidh na bliana, le haghaidh ocht mbliana ar a mhéad. Féadtar an méid seo a leanas a bheith san áireamh sna liúntais:
troscán a cheannaigh tú do do mhaoin chónaithe
costas ceannaigh earraí bána amhail cuisneoirí nó miasniteoirí
Cheannaigh tú foireann troscáin ar €1,000. An liúntas caithimh agus cuimilte 12.5% dó seo ná €125 sa bhliain.
Féadtar é seo a éileamh i gcoinne an ioncaim chíosa do na chéad ocht mbliana eile.
Tá dhá theach á ligean ar cíos agat a bhfuil troscán iontu. Cosnaíonn an troscán agus fearas €2,400 i dTeach a hAon agus €8,000 i dTeach a Dó. Na liúntais caithimh agus cuimilte ná €1,300 (€2,400 @ 12.5% + €8,000 @ 12.5%). Féadtar é seo a éileamh i gcoinne d’ioncaim chíosa iomláin do na chéad 8 mbliana eile.
Ar aghaidh: Cé na costais nach gceadaítear?
Part 04-08-04Allowability of Accountancy & Administrative Costs
Part 04-08-06Deductibility of Loan Interest (section 97(2)(e))
Part 04-08-08Order of set-off between Case V capital allowances and Case V losses brought forward
Part 04-08-12Capital Allowances and Rented Residential Premises
Part 04-08-09Mortgage Protection Policy Premiums
Part 04-08-10Registration of tenancies with Private Residential Tenancies Board – interest deduction